open-index/open-wikipedia-markdown huggingface dataset:
פראנגוסיריאני

**פראנגוסיריאני** או **פראגוסיריאני** (ביוונית: **Φραγκοσυριανή**, בכתיב לטיני: **Frangossyriani**) הוא שיר מאת מרקוס ומוואקאריס, שנכתב והוקלט על ידו בשנת 1935. זהו אחד משיריו הגדולים והידועים ביותר של המלחין ואחד השירים המפורסמים ביותר בסוגת הרבטיקו. השיר הוקלט ובוצע מחדש על ידי אמנים יוונים רבים וידועים. בדרך כלל, השיר נרקד בריקוד החסאפיקו.

## היסטוריה
בשנות ה-30, הופיע מרקוס ומוואקאריס בסירוס, אי הולדתו. כפי שהוא עצמו סיפר, כשהיה מנגן, נהג להסתכל כלפי מטה ולא על הקהל שצפה בו. באחד מהמקרים הללו, הוא הרים את ראשו וראה בחורה יפה ובעקבות כך כתב את מילות השיר.

## השיר
הביטוי פרנגו הוא במובן נצרות קתולית. בהבדל מרוב היוונים שהם נוצרים יוונים-אורתודוקסים, רוב תושבי האי סירוס הם קתולים. ה"פראנגים" (פרנקים) הוא השם שבו הרוב האורתודוקסי ביוון היה מכנה את הקתולים המקומיים לפי הכינוי בשימוש לגבי הזרים מן המערב.

המילים הן בעלות גוון רומנטי-אירוטי, ומתייחסות לאישה, ששמה אינו ידוע. ידוע רק שהיא נוצרית-קתולית מסירוס. האהבה שחווה גיבור השיר מתעוררת לחיים באזורים שונים בסירוס. השיר מזכיר שמונה אזורים באי: פיניקה, פאראקופי, גליסה, דלגראטסיה (או פוסידוניה), פאטלי, ניהורי, אליתיני, פיסקופיו.

## גרסאות כיסוי
השיר קיבל גרסאות כיסוי על ידי אינספור זמרים יוונים. המפורסם ביותר הוא כנראה זה של גריגוריס ביטיקוציס , שכנראה הפיץ אותו לציבור הרחב בשנת 1960. הוא קיבל גרסת כיסוי גם של יורגו דאלארס. כמו כן, ראויה לציון גרסת הכיסוי של להקת הרגאיי היוונית לוקומונדו , אשר משנה את סגנון השיר ומבצעת אותו בקצב הרגאיי. השיר קיבל גם גרסת כיסוי על ידי האמן האיטלקי ויניצ'ו קפוסלה , תחת השם "Contrato Per Karelias", באלבומו Rebetiko Gymnastas, שבו גרסאות כיסוי לשירי רבטיקו נוספים.

אריס סאן ביצע את השיר באלבומו מ-1969, "הוקלט ביוון" שיצא לאור בישראל וביוון.

## אזכורים בתרבות
בנוסף לעיבודים לשיר, היו כמה אזכורים לשיר בסרטים ובשירים. לדוגמה, הוא נשמע בסרט הגרמני Soul Kitchen , בבימויו של פאטי אקין, או ב-Aponi zoie, בו הוא מבוצע על ידי גריגוריס ביטיקוציס. השיר מוזכר גם בשיר נוסטלגי של להקת ההיפ הופ היוונית, Stichomi, בהשתתפות כריסטוס תיוואיוס, בשם "Lefko pani", הקובע: "אני רוצה ללכת לבר קטן יום אחד ופתאום למצוא את מרקוס ומוואקאריס מנגן עם הקהל [...] רק כדי לשמוע את פרגוסיריאני פעם אחת". שיר נוסף, עם מוזיקה מאת אנטוניס קטינריס  ומילים מאת תאנוס סופוס, נקרא "קוראים לה פרנגוסיריאני" ומתייחס ליפהפייה מקאיסריאני בעלת תכונות דומות, שכן "היא מסתירה את צבעי השמש בריסים שלה".

נוסף על כך, ומוואקאריס עצמו כתב שיר נוסף המתייחס לביטוי "פרנגוסיריאני", בשם "קולה פרנגוסיריאני".

## קישורים חיצוניים
* Fragosyriani 
* 
* 
* 
* 

## הערות שוליים

קטגוריה:שירים ביוונית
קטגוריה:שירי אהבה
קטגוריה:שירי 1935
2025 באסטרונאוטיקה

בערך זה מצוינים אירועים בולטים שהתרחשו במהלך שנת 2025 ונוגעים לתחום האסטרונאוטיקה.

## שיגורי לוויינים
שיגורים שנכשלו מסומנים באדום. שיגורים מאוישים מסומנים בירוק.

### שיגורים מאוישים

## פירוט לוויינים בשיגור עם מספר רב של לוויינים
### רשימת לוויינים ששוגרו ב-14 בינואר
השיגור בוצע מכן שיגור SLC-4E בבסיס חיל האוויר ונדנברג בעזרת משגר פאלקון 9 Block 5. השיגור כלל 131 לוויינים. זה היה השיגור ה-12 במסגרת תוכנית חברת SpaceX לשיגורים מרובי לוויינים בתוכנית Transporter-12. השיגור כלל לוויינים מארצות הברית, טורקיה, טורקיה, הודו, ספרד, פינלנד, קנדה, איחוד האמירויות הערביות, גרמניה, ארגנטינה, יפן, בולגריה, קוריאה הדרומית, צרפת, תאילנד, טייוואן, פורטוגל, צ'כיה ולוקסמבורג. בין היתר שוגרו 6 לוויינים של Spire Global ו-4 לווייני של ICEYE.
### רשימת לוויינים ששוגרו ב-14 במרץ
השיגור בוצע מכן שיגור SLC-4E בבסיס חיל האוויר ונדנברג בעזרת משגר פאלקון 9 Block 5. השיגור כלל 74 לוויינים. זה היה השיגור ה-13 במסגרת תוכנית חברת SpaceX לשיגורים מרובי לוויינים בתוכנית Transporter-13. השיגור כלל לוויינים מארצות הברית, איטליה, נורווגיה, פינלנד, קוריאה הדרומית, בחריין, בולגריה, אוסטרליה, סינגפור, פולין, צרפת, ספרד, ישראל, צרפת, בריטניה. בין היתר שוגרו 7 לוויינים של Spire Global ו-4 לווייני של ICEYE. המשיגור כלל 9 לוויינם ישראלים תבל-2 לחקר מגנטוספירה
### רשימת לוויינים ששוגרו ב-23 ביוני
השיגור בוצע מכן שיגור SLC-4E בבסיס חיל האוויר ונדנברג בעזרת משגר פאלקון 9 Block 5. השיגור כלל 70 לוויינים. זה היה השיגור ה-14 במסגרת תוכנית חברת SpaceX לשיגורים מרובי לוויינים בתוכנית Transporter. השיגור כלל לוויינים מארצות הברית, איטליה, צרפת, גרמניה, נורווגיה, שוודיה, יפן, פינלנד, קנדה, סלובניה, בולגריה, יוון, אינדונזיה, טורקיה, ניו זילנד. בין היתר שוגרו 7 לוויינים של Capella Space ו-2 לווייני של Spire Global. 
### רשימת לוויינים ששוגרו ב-28 בנובמבר
השיגור בוצע מכן שיגור SLC-4E בבסיס חיל האוויר ונדנברג בעזרת משגר פאלקון 9 Block 5. השיגור כלל 140 לוויינים. זה היה השיגור ה-15 במסגרת תוכנית חברת SpaceX לשיגורים מרובי לוויינים בתוכנית Transporter. השיגור כלל לוויינים מארצות הברית, איטליה, ארצות הברית, קוריאה הדרומית, פינלנד, ארגנטינה, טורקיה, פינלנד, פולין, בריטניה, בלגיה, גרמניה, איטליה, יוון, ספרד, סינגפור, צרפת, הונגריה. בין היתר שוגרו 3 לווייני ÑuSat, 5 לווייני ICEYE,36 לווייני Planet Labs, ו-11 לווייני של Spire Global.
### רשימת לוויינים ששוגרו ב-28 בדצמבר
השיגור בוצע מכן שיגור 1S בקוסמודרום ווסטוצ'ני בעזרת משגר סויוז 2-1b. השיגור כלל 500 לוויינים. הוא כלל לוויינים מרוסיה, איראן, מונטנגרו ובלארוס.

## קישורים חיצוניים

* ריכוז נתונים על שיגורים
* תיאור משימה Transporter-12
* תיאור משימה Transporter-13
* תיאור משימה Transporter-14
* תיאור משימה Transporter-15

## הערות שוליים

אסטרונאוטיקה
נפת מינייה-דניה

**נפת מינייה-דניה** (בערבית: **قضاء المنية-الضنية**) היא נפה מנהלתית במחוז צפון לבנון. בירת הנפה היא העיר אל-מינייה  (בסתיו ובחורף) והעיירה סיר דניה  (באביב ובקיץ).

## גאוגרפיה
נפת מינייה-דנייה ידועה בעושרה הטבעי. היא משתרעת על הגבעות הצפוניות והמערביות של הר אל-מכמל , חלק מרכס הר הלבנון, המשקיפות על חופי צפון לבנון וסוריה. היא מהווה שלוחה של הר אל-מכמל, ההר הגבוה ביותר בלבנון (3,093 מטר), התופס יותר משני שלישים משטח הנפה, ובו יערות גדולים של ארז הלבנון, ערער, אורן, אלון וסוגים שונים של עצים רב-שנתיים.

הנפה גובלת מצפון במחוז עכאר, ממזרח בנפת אל-הרמל, מדרום בנפת טריפולי, נפת זע'רתא ונפת בשרי שבמחוז צפון לבנון וממערב בים התיכון.

## דמוגרפיה
לפי נתוני מצביעים רשומים בנפה בשנת 2014:
* סונים – 85.42%
* יוונים אורתודוקסים – 7.14%
* נוצרים מרונים – 6.49%
* נוצרים אחרים – 0.27%
* שיעים – 0.27%
* עלווים – 0.06%

## יישובים בנפה

## קישורים חיצוניים

## הערות שוליים

מינייה-דניה
ויליאם א. וולאס

**ויליאם אנדרו וולאס** (באנגלית: **William Andrew Wallace**; 28 בנובמבר 1827 – 22 במאי 1896) היה עורך דין ופוליטיקאי אמריקאי, אשר כיהן כחבר הסנאט של ארצות הברית מטעם פנסילבניה כחבר המפלגה הדמוקרטית בשנים 1875–1881. בנוסף שירת כחבר הסנאט של פנסילבניה מטעם המחוז ה-20 בשנים 1863–1886, ובכלל זה כיושב ראש הסנאט בשנת 1871.

## ביוגרפיה
### ראשית חייו
וולאס נולד ב-28 בנובמבר 1827 בהנטינגדון שבפנסילבניה, לרוברט וולאס ולג'יין המפיל. בשנת 1836 עבר עם הוריו לקלירפילד שבפנסילבניה. הוא השלים את לימודיו באקדמיית קלירפילד, והחל ללמוד משפטים כבר בגיל 16 במשרד עורכי הדין של אביו. בשנת 1847 הוסמך לעריכת דין והחל לעסוק במקצוע בקלירפילד, במקביל לעבודתו כמורה באקדמיית קלירפילד.

בשנת 1854 שירת כקפטן של יחידת "משמר קלירפילד", ובמהלך מלחמת האזרחים האמריקאית הפך לדמות בולטת בקרב הדמוקרטים תומכי השלום מפנסילבניה.

### קריירה פוליטית
וולאס כיהן כחבר הסנאט של פנסילבניה מטעם המחוז ה-20 בשנים 1863–1886, ובמהלך כהונתו שימש כיושב ראש הסנאט בשנת 1871. בתקופת כהונתו היה חבר בוועדה מיוחדת שהופקדה על ניסוח תיקונים לחוקת פנסילבניה משנת 1874.

בשנת 1875 נבחר בידי האספה הכללית של פנסילבניה לסנאט של ארצות הברית מטעם המפלגה הדמוקרטית. הוא כיהן כהונה אחת, ממרץ 1875 עד מרץ 1881, ולא הצליח להיבחר מחדש בשנת 1881. במהלך כהונתו בסנאט שימש כיושב ראש הוועידה הדמוקרטית בשנים 1877–1881, וכיושב ראש הוועדה לעדכון חוקי ארצות הברית בקונגרס ה-46 (1879–1881). נוסף על כך היה חבר בוועדות הכספים, ההקצבות והחוץ.

לאחר סיום כהונתו בסנאט של ארצות הברית חזר וולאס לעסוק בעריכת דין ושב לכהן בסנאט של פנסילבניה.

### פעילות עסקית
וולאס היה איש עסקים מצליח. בשנת 1864 רכש את מכרות סמית' מאנדרו קרטין ושינה את שמם ל"מכרות וולאס". בשנת 1865 שימש כחבר בדירקטוריון הראשון של בנק מחוז קלירפילד ושל הבנק הלאומי של מחוז קלירפילד.

בשנת 1871 השקיע בקרקעות הסמוכות לחברת הפחם לוגן והקים מיזם לכריית פחם, אותו מכר בשנת 1878. בנוסף כיהן כסגן נשיא מסילת הברזל טקסס–פסיפיק, כנשיא מסילת הברזל ביץ' קריק, כדירקטור באגודת בית הקברות של קלירפילד, וכבעלים משותף של חברת הלבנים וולאסטאון.

### בערוב ימיו
וולאס התמודד פעמיים ללא הצלחה על תפקיד מושל פנסילבניה, בשנת 1886 ושוב בשנת 1890.

הוא נפטר משבץ מוחי ב-22 במאי 1896, בעת ששהה בניו יורק לצורכי עסקים.

## קישורים חיצוניים
* 
* 

קטגוריה:אמריקאים ילידי פנסילבניה
קטגוריה:עורכי דין אמריקאים במאה ה-19
קטגוריה:סנאטורים חברי המפלגה הדמוקרטית
קטגוריה:חברי הסנאט של ארצות הברית מפנסילבניה
קטגוריה:אמריקאים שנולדו ב-1827
קטגוריה:אמריקאים שנפטרו ב-1896
ג'ון מיטשל

**ג'ון אינשו מיטשל** (באנגלית: **John Inscho Mitchell**; 28 ביולי 1838 – 20 באוגוסט 1907) היה עורך דין, משפטן ופוליטיקאי אמריקאי מטעם המפלגה הרפובליקנית, אשר כיהן בבית המחוקקים של מדינת פנסילבניה וייצג את פנסילבניה הן בבית הנבחרים של ארצות הברית והן בסנאט של ארצות הברית. בהמשך דרכו שימש כשופט בכמה ערכאות שיפוט מדינתיות.

## ביוגרפיה
ג'ון אינשו מיטשל נולד ב-28 ביולי 1838 בעיירה טיוגה שבמחוז טיוגה, פנסילבניה. הוא למד בבתי ספר ציבוריים וכן קיבל חינוך פרטי. לאחר מכן רכש השכלה אקדמית באוניברסיטת לואיסבורג, הידועה כיום כאוניברסיטת באקנל.

לאחר סיום לימודיו בשנת 1859 עסק בהוראה עד שנת 1861, אז הצטרף לצבא האיחוד. במהלך מלחמת האזרחים האמריקאית שירת כקצין בדרגות לוטננט וקפטן ברגימנט הרגלים המתנדבים ה-166 של פנסילבניה.

לאחר שירותו הצבאי פנה ללימודי משפטים והוסמך לעריכת דין בשנת 1864. בשנים 1868–1871 שימש כתובע המחוזי של מחוז טיוגה. בין השנים 1872–1876 כיהן כחבר בבית הנבחרים של פנסילבניה, עד לבחירתו לבית הנבחרים של ארצות הברית, שבו כיהן בשנים 1877–1881.

בשנת 1881 נבחר מיטשל לסנאט של ארצות הברית, שם כיהן כהונה אחת בת שש שנים. במהלך כהונתו שימש כיושב ראש הוועדה לנהר המיסיסיפי ויובליו וכן כיושב ראש ועדת הפנסיות של הסנאט.

לאחר סיום הקריירה שלו בקונגרס כיהן מיטשל כשופט בבית המשפט של סמכות כללית של המחוז הרביעי בפנסילבניה בשנים 1888–1899. בהמשך כיהן במשך מושב אחד כשופט בבית המשפט העליון לערעורים של פנסילבניה.

מיטשל נפטר ב-20 באוגוסט 1907 בוולסבורו שבפנסילבניה, ונקבר בבית הקברות של וולסבורו.

## קישורים חיצוניים

* 
* 

קטגוריה:אמריקאים ילידי פנסילבניה
קטגוריה:אנשי צבא האיחוד
קטגוריה:סנאטורים חברי המפלגה הרפובליקנית
קטגוריה:חברי הסנאט של ארצות הברית מפנסילבניה
קטגוריה:אמריקאים שנולדו ב-1838
קטגוריה:אמריקאים שנפטרו ב-1907
דיביאקה

**דיביאקה** (באלבנית: **Divjakë**, אופן היידוע באלבנית: **Divjaka**) היא עיירה ורשות מקומית השוכנת במחוז פייר אשר במערב אלבניה, סמוך לים האדריאטי.

## גאוגרפיה ומינהל
דיביאקה שוכנת על גבעה בגובה של כ-20 מטרים מעל פני הים. צפונית אליה עובר תוואי הנהר שקומבין בנתיבו לים האדריאטי. בסביבות העיר אזורים חקלאיים המאופיינים באדמות חרסית. באזור מגדלים: ירקות, דגנים, גפנים, זיתים ופירות הדר. סמוך לעיירה שוכנת לגונה המהווה אטרקצייה תיירותית ומקור לדיג. בדיביאקה שורר אקלים ים-תיכוני, עם חורפים מתונים וגשומים, וקיצים חמים ויבשים. בינואר נעות הטמפרטורות מ-3 מעלות צלזיוס בלילה ועד 8 מעלות צלזיוס ביום, וביולי ואוגוסט בין 19 מעלות צלזיוס בלילה לכ-30 מעלות צלזיוס ביום. עיקר המשקעים יורדים בין נובמבר למרץ (בממוצע 900–1,100 מ"מ לשנה). בחודשי הקיץ הגשם נדיר יחסית.

ב-2015 במסגרת רפורמה שבוצעה בשלטון המקומי האלבני, הוכללו בשטח הרשות המקומית עוד ארבע יישובים בסביבתה, וב-2023 התגוררו בכל ישובי הרשות 24,882 תושבים.

## היסטוריה
ישוב במקום הוקם בעת העתיקה. בתקופת האימפריה הרומית חלפה בסמוך למקום הוויה אגנטיה, עניין שהעניק חשיבות אסטרטגית ותחבורתית ליישוב. היישוב מתועד בכתובים בדפתרים עות'מאניים החל מהמאה ה-15.

נסיגת האימפריה העות'מאנית הובילה לאי שקט אזורי, ב-1912 פרץ מרד אלבני  נגד העות'מאנים, אשר נאלצו להסכים לרוב דרישות המורדים, ולהעניק אוטונומיה רחבה יותר למחוזות האלבניים. במהלך מלחמת הבלקן הראשונה נכבשה דיביאקה על ידי כוחות מקומיים, ודגל אלבניה הונף בה ב-26 בנובמבר 1912, עם זאת, היא נכבשה על ידי צבא ממלכת סרביה כעבור שלושה ימים. בתקופת השליטה הסרבית דוכאה ונרדפה האוכלוסייה המקומית. באפריל 1913, הוחזר האזור לאלבניה. במלחמת העולם הראשונה העיר נכבשה תחילה על ידי ממלכת איטליה ב-1915, לאחר מכן על ידי האימפריה האוסטרו-הונגרית בשנים 1916–1918, ולבסוף היא נכבשה על ידי מדינות ההסכמה והוחזרה לאלבניה.

במלחמת העולם השנייה דיביאקה, כמו יתר אלבניה, סופחה לאיטליה בין 1939 ל-1943. ב-1943, בעקבות הסכם שביתת הנשק עם איטליה, כבש הוורמאכט את אלבניה. בשלהי 1944 שוחרר האזור על ידי כוחות צבא בריטיים ופרטיזנים קומוניסטיים, אליהם הצטרפו עריקים מהצבא האיטלקי בראשות אנוור הוג'ה אשר תפס את השלטון במדינה. באזור הוחזקו יהודים במחנות מעצר על ידי הגרמנים. קיים תיעוד על סיוע שהעניקו תושבים מהאזור בתקופה זו לפליטים יהודים, והסתירו אותם בבתיהם.

בתקופה הקומוניסטית נבנו בדיביאקה דאצ'ות לבכירי השלטון, אשר נהגו לנפוש עם משפחותיהם בעיר ובלגונה הסמוכה, וכן לצוד באזורים הסובבים אותה. סתיו העמים לא פסח על אלבניה, ובראשית שנות ה-90 של המאה ה-20 קרס השלטון הקומוניסטי במדינה. התהליך לווה בהגירה שלילית ובין 2011–2023 קטנה אוכלוסיית הרשות המקומית ב-27 אחוזים.

## קישורים חיצוניים

## הערות שוליים

דיביאקה
עוד משקאות חריפים

"**עוד משקאות חריפים**" הוא המיני-אלבום השלישי של להקת הפאנק-רוק הישראלית שייגעצ, אשר יצא לאור ב-12 ביולי 2024, לרגל ציון 20 שנה לצאת אלבומה השני "משקאות חריפים".

## רקע
"עוד משקאות חריפים" מכיל שני שירים חדשים, קטע ג'אם שהוקלט על ידי חברי הלהקה וגרסת דמו לשיר "דיילת באל על". אלו הוקלטו ביוני 2003, בעת הקלטות האלבום "משקאות חריפים", אך בסופו של דבר נגנזו מתוכו (למעט "דיילת באל על").

יציאתו של המיני-אלבום לאור היוותה מחווה לציון 20 שנה להשקתו של האלבום המקורי, לצד מהלך שיווקי לקידום סיבוב ההופעות "20 שנה למשקאות חריפים".

## רשימת השמעה

## משתתפים
* יובל מנדלסון – זמרה, גיטרה
* שיקו פלדמן – גיטרה
* אבי מרקוביץ' – גיטרה בס, קולות רקע
* אסף רייז – תופים

## הערות שוליים

קטגוריה:מיני-אלבומים מ-2024
קטגוריה:אלבומי שייגעצ
קטגוריה:מיני-אלבומים בעברית
קטגוריה:אלבומי חברת נענע דיסק
שי הרן

**שי הרן** (נולד ב-1958) הוא מתמטיקאי ישראלי ופרופסור בפקולטה למתמטיקה בטכניון – מכון טכנולוגי לישראל. תחומי מחקרו העיקריים הם אנליזה p-אדית, מכניקת קוונטים p-אדית וגאומטריה לא-חיבורית (Non-additive geometry), כולל חקר "השדה עם איבר אחד", בהקשר לאסטרטגיות להוכחת השערת רימן.

## ביוגרפיה
הרן שנולד בירושלים ב-8 באוקטובר 1958, הוא בנו של חוקר המקרא וחתן פרס ישראל, פרופסור מנחם הרן, ושל ד"ר רעיה הרן (לבית טברסקי). אחותו היא פרופ' טלי הרן, חוקרת בתחום הביולוגיה המולקולרית בטכניון.

הרן סיים את לימודיו באוניברסיטה העברית בשנת 1979, ובשנת 1983 קיבל את תואר הדוקטור שלו במתמטיקה ממכון הטכנולוגי של מסצ'וסטס (MIT) בנושא "פונקציות L p-אדיות לעקומים אליפטיים מעל שדות כפל מרוכב" (p-Adic L-functions for Elliptic Curves over CM Fields) בהנחייתו של בארי מזור מאוניברסיטת הרווארד, ובהדרכתם של מייקל ארטין ודניאל קווילן מ-MIT.

הרן מכהן כפרופסור בטכניון – מכון טכנולוגי לישראל. לאורך הקריירה האקדמית שלו שימש כחוקר אורח במוסדות מובילים רבים בעולם, בהם אוניברסיטת סטנפורד, MIT, אוניברסיטת הרווארד, אוניברסיטת קולומביה, המכון ללימודים מדעיים גבוהים (IHES) בצרפת, מכון מקס-פלאנק בגרמניה, אוניברסיטת קיושו, והמכון הטכנולוגי של טוקיו, ביפן.

## מחקר ועשייה מדעית
עבודתו המוקדמת הייתה בבניית פונקציות L p-adic עבור צורות מודולריות על GL(2) על פני כל שדה מספרי. הוא הציג נוסחה לסכומים המפורשים של פונקציות אריתמטיות המבטאת באופן אחיד את התרומה של ראשוני (סופי או ממשי), כנגזרת ב \alpha=0 של פוטנציאל הסדר של ריס (Riesz potential) מסדר \alpha.נוסחה זו צוטטה כאחת ההשראות לגישת הגאומטריה הלא-קומוטטיבית להשערת רימן של המתמטיקאי זוכה מדליית פילדס, אלאן קון.

בהמשך פיתח הרן את תורת הפוטנציאלים ומכניקת הקוונטים מעל המספרים ה-p-אדיים.

הוא חקר גם את מבנה העץ של המספרים השלמים p-אדיים בתוך המספרים הממשיים והמרוכבים, והראה כי הוא מתואר על ידי התורה הקלאסית של פולינומים אורתוגונליים. כמו כן, בנה שרשראות מרקוב מעל המספרים ה-p-אדיים, הממשיים והמרוכבים, ונתן קירובים סופיים למידת בטא הרמונית. במיוחד, הראה כי קיימת תורת q-אנלוג המגשרת בין התורה ה-p-אדית לבין התורה הממשית והמרוכבת. יחד עם תלמידיו אורי און ואורי בדר, פיתח את התורה מדרגה גבוהה עבור GL(n).

מחקרו מתמקד בפיתוח יסודות מתמטיים לגאומטריה לא-חיבורית (Non-additive geometry), תורה גאומטרית שאינה מבוססת על חוגים קומוטטיביים. בתורה זו, השדה בעל אלמנט אחד \mathbb{F} מוגדר כקטגוריה של קבוצות סופיות עם התאמות חלקיות (partial bijections), או באופן שקול, של קבוצות סופיות עם נקודה מצוינת והעתקות המשמרות את הנקודה. הגאומטריה הלא-חיבורית מפותחת באמצעות שתי שפות: \mathbb{F}-\mathcal{R}\text{ings} ו"חוגים מוכללים", שנועדו להחליף את החוגים הקומוטטיביים בגאומטריה אלגברית רגילה. בתיאוריה זו, ניתן לשקול את הקומפקטיפיקציה של הספקטרום של \mathbb{Z} ומודל למישור האריתמטי שאינו מצטמצם לאלכסון \mathbb{Z}.

הרן מכהן כעורך בכתב העת המדעי "p-Adic Numbers, Ultrametric Analysis and Applications".

## ספריו

* 
* 
* 
* 


## קישורים חיצוניים
* שי הרן ב-MathSciNet

## הערות שוליים

קטגוריה:מתמטיקאים ישראלים
קטגוריה:סגל הטכניון: מתמטיקה
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:ישראלים שנולדו ב-1958
מתיאס טיטקה

**מתיאס טיטקה** (בגרמנית: **Mathias Tietke**; נולד ב-1959) הוא מחבר ספרי עיון גרמני, מורה ליוגה ופעיל ימין קיצוני.

## קורות חייו
טיטקה נולד בשנת 1969 בוויטנברג ונקלע כבר בגיל צעיר לעימותים עם המשטר הסוציאליסטי ששלט אז.
על‑פי דבריו, הוא הוכנס למוסד חינוכי ממלכתי, שבו נחשף להשפלות שונות; כך, למשל, נאלץ לאכול בקביעות את הקיא של עצמו.
הוא השלים הכשרה כמורה ליוגה ופרסם כותרים רבים בנושא יוגה. מאוחר יותר העביר את עיקר כתיבתו לספרי מסע ולספרי עיון היסטוריים.

בשל אמירות רבות בעלות אופי של הסתה עממית הוכרז בוויטנברג כ"Persona Non Grata".

טיטקה מתגורר בברלין.

## מונוגרפיות (מבחר)

* *Yoga für Bad & WC.* Cartoons von TOM. Eichborn, Frankfurt/Main 2000, .
* *Yoga. Mehr Entspannung, Energie und Lebensfreude.* Compact, München 2004, .
* *Der Stammbaum des Yoga. 5000 Jahre Yoga. Tradition und Moderne.* Theseus, Berlin 2007, .
* *Yoga in seiner Vielfalt. Interviews mit Lehrenden.* Theseus, Stuttgart 2008, .
* *Yoga im Nationalsozialismus. Konzepte, Kontraste, Konsequenzen.* Ludwig, Kiel 2011, .
* *Yoga kontrovers. Zehn populäre Irrtümer in Bezug auf Yoga.* Phänomen, Hamburg 2013, .
* *Yoga in der DDR – Geächtet, Geduldet, Gefördert: Inklusive: Yoga im Ostblock und in der sowjetischen Raumfahrt.* Ludwig, Kiel 2014, .
* *Wittenberg. Die 99 besonderen Seiten der Stadt.* Mitteldeutscher Verlag, Halle 2015, .
* *Bier aus dem Marktbrunnen. Wittenberg in den 60er und 70er Jahren.* Drei Kastanien Verlag, Wittenberg 2016, .
* *Wittenberger Friedhöfe. Geschichte, Gestaltung, Grabmale.* Tredition, Hamburg 2017, . *Wittenberg. Alles außer Luther.
* Landschaft, Architektur, Technik, Kunst.* Mitteldeutscher Verlag, Halle 2018, .
* *Wittenberg im Wandel. Die 1980er Jahre und die Wende.* Tredition, Hamburg 2019, .
* *Else Hertzer – Die Vielseitige.* Kunsthaus Apolda Avantgarde, Apolda 2019,  (Einführung, Leben und Werk, Kurzbiographie/Zeittafel).
* *Lost Places Wittenberg – 20 verlorene oder verborgene Orte, Gebäude und Kunstwerke.* Tredition, Hamburg 2020, .
* *Yogi Hitler. Der Einfluss von Yoga und indischer Philosophie auf die Ideologie des Nationalsozialismus.* Verlag Ludwig, Kiel, 2021, 
* *Lost Places Wittenberg II – 24 verlorene oder verborgene Orte, Gebäude und Kunstwerke.* Verlag Tredition, Hamburg, 2022, 
* *Von Dampfloks und Ikarus-Bussen. Unterwegs in Wittenberg und Umgebung. Ein Rückblick.* Verlag Tredition, Hamburg, 2023, 


## קישורים חיצוניים

## הערות שוליים

קטגוריה:גרמנים שנולדו ב-1959
קטגוריה:סופרים גרמנים
קטגוריה:מחברי ספרי עיון
קטגוריה:מורים ליוגה
רוי תומאס בייקר

**רוי תומאס בייקר** (באנגלית: **Roy Thomas Baker**; 10 בנובמבר 1946 – 12 באפריל 2025) היה מפיק תקליטים, כותב שירים ומעבד אנגלי שהפיק שירי רוק ופופ, הידוע בעיקר בזכות הפקת חמישה מתוך שבעת האלבומים הראשונים של להקת הרוק הבריטית קווין וארבעת האלבומים הראשונים של להקת הרוק האמריקאית The Cars.

## חיים וקריירה
בייקר נולד בהמפסטד, לונדון ב-10 בנובמבר 1946. הוא החל את הקריירה שלו בחברת התקליטים דקה רקורדס בגיל 14 ולאחר מכן עבד כעוזר מהנדס באולפני מורגן (Morgan Studios) בלונדון. בעידודו של המפיק המוזיקלי גאס דאדג'ון, הוא עבר עד מהרה לאולפני טרידנט (Trident Studios) בסוהו (לונדון), שם עבד עם דאדג'ון, טוני ויסקונטי, מיק ג'אגר וקית' ריצ'רדס בנוסף לפרנק זאפה. הוא הקליט לאמנים שכללו בין השאר את הרולינג סטונז, דייוויד בואי, The Who, "גאסולין" ('Gasolin), נצרת (להקה;Nazareth), סנטנה (להקה), "אמהות ההמצאה" (The Mothers of Invention), ג'ט (Jet), בי-בופ דלוקס (Be-Bop Deluxe), Free (להקה) וטי רקס (להקה).
לאחר שהקים את נפטון (חברת התקליטים של טרידנט), בייקר פגש את להקת הרוק קווין. כך החלה מערכת יחסים ממושכת שכללה חמישה תקליטים (Queen (אלבום), Queen II, Sheer Heart Attack, A Night at the Opera וJazz (אלבום)) ומספר פרסים, כולל 21 פעמים זכייה בפרס גראמי, ומספר גינס שיאי עולם עבור הלהיט Bohemian Rhapsody.
לאחר הצלחתו עם קווין ואמנים אחרים, חתם בייקר על חוזה הפקה מרובה אלבומים עם CBS (Columbia Records, Sony Music, Epic Records וכו'). הוא עבר לארצות הברית והקים את RTB Audio Visual Productions בניו יורק ובלוס אנג'לס. עם החוזה עם CBS, RTB הפיקו את Journey, סטארקסטל (Starcastle), רג'י נייטון (Reggie Knighton) מהגראס רוטס, איאן האנטר (Ian Hunter) ורון ווד (מהרולינג סטונז). כמו כן, באותו זמן, הוא התחייב להפיק ארבעה אלבומים עבור The Cars לאחר שעודד על ידי אלקטרה רקורדס לראות אותם מופיעים באולם התעמלות בבוסטון. האלבומים זכו בפלטינה והקארס היו מועמדים לגראמי.
הוא קיבל הצעה לתפקיד של סגן נשיא בכיר בA&R באלקטרה רקורדס כמנהל או מפיק עם אמני ההקלטות לינדזי בקינגהאם, מוטלי קרו, ג'ו לין טרנר (Joe Lynn Turner), ג'וזי קולטון (Josie Cotton)) ולהקת הדוקן (Dokken), וכן המשיך לעבוד עם קווין והקרס. במהלך כהונתו, אלקטרה החתימה את האמנים מטאליקה, סימפלי רד, ילו (Yello), פטר שילינג (Peter Schilling), דה וורלד (The World), ו10,000 מניאקים.
בייקר עבד גם עם Guns N' Roses, אליס קופר, פורינר, פיילוט (Pilot), אוזי אוסבורן, Devo, הסטרנגלרס, דאסטי ספרינגפילד, T'Pau, לוקאל H, צ'יפ טריק (Cheap Trick), ולואיס פיורי. בשנת 2005, הוא הפיק את האלבום "One Way Ticket to Hell... and Back" של להקת הדראקנס (The Darkness), Zeitgeist, אלבום של הסמאשינג פאמפקינס משנת 2007, אלבומה של להקת The Storm שנקרא "When the Storm Meets the Ground", אלבומה של הסמאשינג פאמפקינס "American Gothic" ואת אלבומם של One Karma משנת 2011 "Life Got in the Way". בייקר הפיק את אלבומה של יס (להקה) משנת 2014 "Heaven & Earth", שבא 35 שנים לאחר שעבד בעבר עם הלהקה בהקלטות בפריז שלא הובילו לכדי אלבום.
בייקר נפטר בלייק האווסו סיטי, אריזונה, ארצות הברית ב-12 באפריל 2025 בגיל 78.

## דיסקוגרפיה

## קישורים חיצוניים

## הערות שוליים

קטגוריה:לונדון: אישים
קטגוריה:פזמונאים בריטים
קטגוריה:מעבדים מוזיקליים
קטגוריה:מפיקים מוזיקליים בריטים
קטגוריה:אנגלים שנולדו ב-1946
קטגוריה:אנגלים שנפטרו ב-2025
פירמידת בנט

**פירמידת בנט** (באנלגית: **Bent Pyramid**, בעברית נקרא גם **הפירמידה הנטויה**) היא פירמידה נקרופוליסית אשר נבנתה בדהשור, כ-40 קילומטר מדרומית לעיר קהיר. הפירמידה נבנתה תחת פיקודו של סנפרו, פרעה מצרים העתיקה במהלך המאה ה-26 לפנה"ס, מייסדה של השושלת הרביעית ומבין בוני הפירמידה הגדולות הראשונים.

הפירמידה נקראה בשפה המצרית הקדומה נסוט חא-סנפרו "סנפרו נוצץ מהדרום". היא מתנשאת לגובה של 104.71 מטרים. הפירמידה הייתה המבנה הגבוה בעולם מ-2,600 לפנה"ס עד 2,590 לפנה"ס, אז נבנתה פירמידת רד, המתנשאת לגובה של 105 מטרים.

## כללי
ממוזער|מבנה הכניסות לפירמידה
במסגרת הפיתוח האדריכלי הביא סנפרו לפיתוח יוצא דופן בבניין הפירמידות במצרים. הוא היה הראשון לפתח את הפירמידות מעבר לצורת המדרגות (דוגמת הפירמידה של ג'וסר), וגם פירמידת בנט נבנתה בצורה זו. תיאוריה אחת גורסת כי טקטיקה זאת אפשרה למצרים לבנות לגובה ולמנוע קריסה של הפירמידה.

רוב הפירמידה עשויה מאבן גיר מלוטשת. לפירמידה יש שני מסדרונות כניסה נפרדים, שתי הכניסות מובילות למרכז הפירמידה אשר נמצאת מתחת לאדמה.

## גלריה

קובץ:Bent Pyramid featuring the original polished limestone outer casing that the pyramids used to have (14616487960).jpg|פירמידת בנט בצילום מהקרקע
קובץ:Miscellanea, Dahshur, The Bent Pyramid, 1870, photo 1 of 1 - Archivio fotografico Museo Egizio, Turin Album1 009.jpg|פירמידת בנט, 1870
קובץ:Bent Pyramid Base.jpg|צילום של הפירמידה מקרוב
קובץ:Bent Pyramid 10.jpg|הכניסה לפירמידה


## ראו גם
* הפירמידות במצרים
* סנפרו
* השושלת הרביעית של מצרים

## קישורים חיצוניים
* 
* The Southern Pyramid of Sneferu באתר Guardians Egypt

## הערות שוליים

קטגוריה:הבניין הגבוה בעולם
קטגוריה:מצרים: פירמידות
עירומים

"**עירומים**" הוא אלבום הבכורה של הזמר-יוצר הישראלי ומתופף להקת הרוק מוניקה סקס שחר אבן צור כאמן סולו, אשר יצא לאור ב-20 באוגוסט 2003 על ידי חברת התקליטים הד ארצי.

## רקע
בתחילת שנות האלפיים החליט סולן מוניקה סקס יהלי סובול לעצור זמנית את פעילות הלהקה במטרה להתמקד בכתיבת ספרו "בין דירות". בעקבות זאת, גיבש אבן צור להקה חדשה עוד באותו היום, אליה צירף את גיטריסט שייגעצ שיקו פלדמן והבסיסט הראשון של מוניקה סקס יוסי חממי, ואלה החלו לעבוד על חומרים חדשים עבור אלבום עתידי.

האלבום הוקלט בספטמבר 2002 עד מאי 2003 באולפן ההקלטות של גיטריסט תיסלם יזהר אשדות (למעט "ורד ממני", אשר הוקלט באולפני פיץ') והופק על ידי אבן צור עצמו. בהקלטת ועיבוד האלבום נטלו חלק דמויות בולטות מהרוק הישראלי באותה העת, בהם כל חברי מוניקה סקס, אביב גפן, בסיסט היהודים אבי סטרול וקלידן התעויוט דניאל סלומון.

את יציאת האלבום ליווה הסינגל "עירומים", אשר זכה להצלחה רבה.

## רשימת השמעה

## משתתפים
### שחר אבן צור
* שחר אבן צור – זמרה, תופים (1–11), קלידים (1)
* שיקו פלדמן – גיטרה (1, 2, 4, 7–9, 11, 12)
* יוסי חממי – גיטרה בס (1–5, 7, 8, 10, 11)

### משתתפים נוספים
* פיטר רוט – קולות רקע (1, 8, 9), גיטרה (5, 6, 10), גיטרה בס (6)
* יהלי סובול – גיטרה (3)
* אביב גפן – קלידים (2, 4, 7), קולות רקע (4)
* מאיה בלזיצמן – כלי מיתר (2, 7, 9)
* עידן דנש – כלי מיתר (2, 7, 9)
* לילי יצחקי – כלי מיתר (2, 7, 9)
* אנה מזור – כלי מיתר (2, 7, 9)
* יערה קס – כלי מיתר (2, 7, 9)
* דניאלה שמר – כלי מיתר (2, 7, 9)
* אביה שמש – כלי מיתר (2, 7, 9)
* דניאל סלומון – קלידים (4, 7), קולות רקע (4)
* אייל אבן צור – קולות רקע (4, 5)
* אלדד גואטה – קלידים (5, 7, 9), גיטרה בס (9)
* עידו אגמון – גיטרה (6), קלידים (6)
* אלון ידגר – קלידים (6)
* שי ברוך – תופים (12)
* אבי סטרול – גיטרה בס (12)

## הערות שוליים

קטגוריה:אלבומי בכורה מ-2003
קטגוריה:אלבומי חברת הד ארצי
קטגוריה:אלבומי רוק ישראליים
לוקהיד LC-130 הרקולס

**Lockheed LC-130** הוא גרסה של חיל האוויר האמריקאי ל-C-130 הרקולס שמותאמת לשימוש באזור הארקטי ובאנטארקטיקה.

עשרה מטוסים מסוג זה נמצאים בשירות בכנף הטיסה האווירית ה-109 של המשמר הלאומי האווירי של ניו יורק.

## עיצוב ופיתוח
הLC-130 החל את דרכו בשנת 1956 כדגם אב-טיפוס שפותח על ידי ניסיון הוספת מגלשיים לדגם C-130A. שנה לאחר מכן בעקבות הניסויי 12 דגמים נוספים של C-130A קיבלו התאמה של מגלשיים והידראוליקה תחת הכינוי החדש *C-130D*. בשנת 1959 יוצרו עבור צי ארצות הברית ארבעת מטוסי ההרקולס הראשונים בעלי מגלשיים כחלק מהמטוס תחת הסימון UV-1L. בהמשך התכנית הסימון שונה ל־C-130BL.

הסימון שונה שוב ל־LC-130F כאשר המטוס נכנס לתקן של כלל משרד ההגנה האמריקאי בשנת 1962.

ארבעת המטוסים האלו נקנו בידי הצי האמריקאי כדי לעזור למאמצי המשלחת לאנטארקטיקה של הצי אמריקאי.

הצי רכש מטוס נוסף מדגם LC-130R בשנת 1968.

הלקוח השני למטוס היה הקרן הלאומית למדע. המחלקה בנושא הקוטב של הקרן הייתה אחראית על ניהול תוכנית אנטארקטיקה בתחילת שנות ה-70.המטוסים שנמכרו לה כונו LC-130R, וסופקו בשני גלים: הגל הראשון של בשנת 1974 והגל השני בשנת 1976.

המשימה העיקרית של LC-130 היא תמיכה בקהילה המדעית באנטארקטיקה על ידי הובלת מטענים וצוותים מתחנת מקמרדו לתחנות שטח ומחנות, בהם תחנת אמונדסן-סקוט בקוטב הדרומי.

## פעילות מבצעית
טייסת הפיתוח האנטארקטית השישית של הצי האמריקאי (שנקראה לראשונה VX-6, ומשנת 1969 נקראה VXE-6 ) הפעילה במקור את מטוס ה-LC-130.

בתחילה VXE-6 שכנה בבסיס הצי בקוונסט פוינט, רוד איילנד. ומאוחר יותר בבסיס הצי פוינט מוגו, קליפורניה.

בשנת 1999, כאשר תמיכת הצי האמריקאי בתוכנית אנטארקטיקה הופסקה, הפעלת המטוס הועברה לכנף הטיסה האווירית ה-109 של המשמר הלאומי האווירי של ניו יורק.

במהלך השימוש במטוס באנטארקטיקה היו שתי התרסקויות. ההתרסקות הראשונה התרחשה בשנת 1971 במסלול קרח במרחק 1,380 ק"מ מתחנת מקמרדו כתוצאה משני בקבוקי JATO שנפלטו בצורה לא תקינה ופגעו במדחף המטוס. ההתרסקות השנייה התרחשה כאשר מטוס שני נהרס, בעת אספקת חלקי חילוף למטוס הראשון, כתוצאה מהמקרה נהרגו שני אנשים ותשעה פצועים. המטוס חולץ מהשלג, עבר תיקונים זמניים ולאחר מכן הוטס לתחנת מקמרדו בשנת 1987 בעלות של 10 מיליון דולר ומשם לניו זילנד. המטוס הוחזר לשירות ובילה עוד מספר עונות בעבודות באנטארקטיקה.

נכון לשנת 2025, כל מטוסי ה-LC-130 מופעלים על ידי המשמר הלאומי האווירי של ניו יורק וממוקמים במתקן המשמר הלאומי האווירי בשדה התעופה של מחוז שנקטדי.

## מטוסים בתצוגה
* LC-130 מדגם D מוצג בכניסה הראשית לבסיס המשמר הלאומי האווירי סטראטון, הממוקם בשדה התעופה של מחוז שנקטדי בניו יורק.
* במוזיאון האוויר והחלל פימה מוצג מטוס C-130D מצויד במגלשיים ששימש את הכנף האווירית הטקטית ה-109, אחד משנים עשר המטוסים המקוריים שנבנו לפני החלפת צי המטוסים לדגם H.

## קישורים חיצוניים

* דף הבית של כנף הרכבת האווירית ה-109
* דף הבית של הקוטב הדרומי של ביל ספינדלר
* רשימת הייצור המלאה של LC-130
* פיתוח ה-C-130D 

## הערות שוליים

קטגוריה:מטוסי לוקהיד
קטגוריה:הרקולס
אטילה מיהאי קרטס

**אטילה מיהאי קרטס** (בהונגרית: **Attila Mihály Kertész** נולד ב-8 ביולי 1988) הוא גולש סקי למרחקים ישראלי-הונגרי. מייצג את ישראל באולימפיאדת מילאנו – קורטינה ד'אמפצו (2026).

## ביוגרפיה
קרטס נולד בהונגריה וגדל כספורטאי רב-תחומי. כנער התחרה בענפים שונים, ובגיל 18 סיים במקום השישי בגביע עולם בקיאקים. בהמשך הפך לווטרינר, הקים עסקים וניהל קריירה אזרחית מלאה, אך במקביל המשיך להתחרות בספורט. ב-2018 גילה את הסקי למרחקים.

בשנת 2019 החל יחד עם אשתו תהליך של עלייה לישראל, ובשנת 2020 עבר עמה לתל אביב-יפו. עם פרוץ מגפת הקורונה, נאלצו השניים לעזוב את ישראל בשל היעדר מסמכים חוקיים.

בשנת 2023 תכננו השניים פעם נוספת לעלות לישראל, אך שלושה ימים בלבד לפני טיסתם המתוכננת, התרחש טבח שבעה באוקטובר. תהליך העלייה התעכב פעם נוספת, ורק בשנת 2024 קיבלו השניים אזרחות ישראלית.

ביום שבו קיבל את תעודת הזהות הישראלית, כתב קרטס לוועד האולימפי בישראל כי הוא מעוניין להתחרות ברמה בין-לאומית בסקי למרחקים, וביקש עזרה בתהליך. בתוך מספר שבועות התחרה ברומניה תחת דגל ישראל. בחורף 2024 השתתף בחמש תחרויות סקי בין-לאומיות, והצליח להעפיל לאליפות העולם.

בתחרות גביע העולם שנערכה בטרונדהיים שבנורווגיה ב-7 בדצמבר 2025 קבע קרטס את הקריטריון לאולימפיאדת מילאנו – קורטינה ד'אמפצו (2026) במקצה ל-10 ק"מ, כאשר קבע תוצאה של 293.87 נקודות.

## קישורים חיצוניים

* הביוגרפיה של קרטס באתר התאחדות הסקי הבינלאומית
* 
* 
* 
* 

קטגוריה:ספורטאים אולימפיים ישראלים
קטגוריה:גולשי סקי למרחקים ישראלים
קטגוריה:גולשי סקי למרחקים הונגרים
קטגוריה:הונגרים שנולדו ב-1988
קטגוריה:ישראלים שנולדו ב-1988
קטגוריה:משתתפי אולימפיאדת מילאנו – קורטינה (2026)
עפיפונים (שיר)

"**עפיפונים**" הוא שיר מאת הזמר-יוצר הישראלי אמיר דדון, אשר יצא לאור ב-15 בדצמבר 2025 כסינגל ראשון מתוך אלבום חדש שעתיד לצאת לאור.

פרסום השיר התרחש בתקופה ציבורית רגישה, והוא הוצג כיצירה הנוגעת בזיכרון אישי וקולקטיבי גם יחד. השיר יצא לאחר תקופה שבה, לדברי דדון, נדרש חיבור פנימי עמוק לצורך היצירה, והוא פורסם בצמידות להודעה על מופע מתוכנן בבארבי בתל אביב-יפו.

## יצירה והפקה
"עפיפונים" נכתב בשיתוף פעולה בין דדון, אבי אוחיון, עקיבא תורג'מן ומתן דרור, כאשר ההפקה והעיבוד הופקדו בידי דרור. לפי הודעה שפורסמה בעיתונות, תהליך היצירה התגבש מתוך מפגשים ליליים ממושכים, שבהם שיתפו היוצרים מחשבות, חוויות וזיכרונות אישיים, אשר מצאו את דרכם אל הטקסט והלחן.

דדון תיאר את תהליך העבודה ככזה שנולד בתקופה ארוכה של חושך, ובמהלכו נוצר חיבור מוזיקלי במרתף ברמלה. חיבור זה הוליד את השיר כיצירה בעלת אופי מסע, השוזרת בין תחנות שונות בחייו של היוצר, החל מילדותו באילת ועד להווה, תוך שמירה על מסגרת מוזיקלית מאופקת המאפשרת למילים ולרגש להוביל את השיר.

## ניתוח מוזיקלי
מילות השיר מציגות מסע רגשי ונפשי בין מרחבים פיזיים ונפשיים שונים, ובונות תנועה מתמשכת בין עבר להווה. הטקסט נפתח בתחושת אי-שקט עירונית, המתוארת כדיסוננס בין הסביבה החיצונית לבין הכמיהה למרחב פתוח, וממשיך בהתבוננות בזיכרונות ילדות ובחוויות מעצבות, המוצגות כמקורות של חופש, משמעות ונשימה.

במרכז השיר מופיעים מוטיבים חוזרים של עפיפונים, מים וזמן. העפיפונים משמשים דימוי לחופש, זרימה וזיכרון, כשהם מחוברים לקרקע אך שואפים מעלה. מוטיב המים מתואר כחיפוש אחר אמת ורגש, ואילו הזמן מוצג ככוח שוחק המעורר חשש משכחה, כפי שמשתקף בפזמון החוזר המבקש לשמר את הזיכרון ולא לוותר על התקווה והעמידות.

## וידאו קליפ
לשיר הופק קליפ בבימויה של אלה אוזן, שצולם על ידי הצלם יאיר סגרון. הקליפ מציג שפה חזותית מאופקת, הנשענת על דימויים יומיומיים ותנועת מצלמה מדודה, ומלווה את השיר מבלי להאפיל על הטקסט או הביצוע הקולי. הבחירות החזותיות בקליפ תואמות את אופיו של השיר כיצירה המתמקדת במסע פנימי. הדגש מושם על אווירה, קצב ונוכחות, ולא על עלילה מפורשת, ובכך מחוזק הקשר בין המבע המוזיקלי לבין המבע הוויזואלי, כפי שנרמז גם בשיר עצמו. נכון לדצמבר 2025, צבר הקליפ כ-600 אלף צפיות.

## ביקורות
ביקורת מאת יוסי חרסונסקי הציגה את "עפיפונים" כשיר העוסק בהתבגרות רכה ובתנועה מתמדת בין תחנות חיים שונות. לדבריו, השיר מתרחש על קו תנועה חיצוני ופנימי גם יחד, בין עיר למדבר, בין ילד לאב, ובין עבר להווה, כאשר כל אחד מן המעברים נטען במשמעות רגשית וזיכרונית. הביקורת הדגישה את דמות האב כעוגן רגשי מרכזי בשיר, ואת הכתיבה כמנגנון של התמודדות ובריחה זמנית מן המציאות. חרסונסקי ציין כי הלחן המלודי והעיבוד המאופק מאפשרים לטקסט ולקול לשאת את מרכז הכובד, וכי קולו של דדון, הנתפס כאנושי ולא כראוותני, מעניק לשיר אמינות ותחושת ליווי במסע פנימי מתמשך.

## מיקומי שיא

## הערות שוליים

קטגוריה:שירי 2025
קטגוריה:סינגלים מ-2025
קטגוריה:שירי אמיר דדון
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אמיר דדון
קטגוריה:שירים שהופקו על ידי מתן דרור
קטגוריה:סינגלים בהוצאת הליקון ארומה מיוזיק
קייטה קוסוגי

**קייטה קוסוגי** (ביפנית: **小杉 啓太**; נולד ב-18 במרץ 2006 בקמקורה שביפן) הוא כדורגלן יפני המשחק בעמדת המגן השמאלי בקבוצת איינטרכט פרנקפורט מהבונדסליגה.

## קריירת מועדונים
קוסוגי שיחק במחלקות הנוער של נישיקמקורה SC ושונאן בלמארה. ב-22 במרץ 2024 חתם על חוזה לארבע שנים ביורגודן מליגת העל השוודית, לאחר תקופת התרשמות בת שבועיים במועדון. הוא ערך 42 הופעות ליגה במדי המועדון, בהן הבקיע שער אחד.

ב-18 בדצמבר 2025 חתם באיינטרכט פרנקפורט מהבונדסליגה.

## קישורים חיצוניים

## הערות שוליים

קטגוריה:כדורגלנים יפנים
קטגוריה:מגני כדורגל יפנים
קטגוריה:כדורגלני יורגודן
קטגוריה:כדורגלני איינטרכט פרנקפורט
קטגוריה:יפנים שנולדו ב-2006
אבועלי

"**אבועלי**" הוא שיר מאת הזמרת מאי טוויק, שיצא כסינגל ב-7 בדצמבר 2025. את השיר כתבו מאי וצביקה טוויק, והוא הופק ועובד מוזיקלית על ידי יובל "דודא" ניאזוב.

## רקע והפקה
טוויק, שהחלה את דרכה ברשתות החברתיות, יצרה סביב השיר קמפיין דיגיטלי הכולל סרטונים וקטעי וידאו קצרים באינסטגרם ובטיקטוק, אשר הציגו קטעים מהקליפ הרשמי ותגובות מוקדמות של מאזינים. השיר נכתב במבנה פופ קלאסי עם שימוש במקצבי ראפ מזרחיים.

המסר המרכזי של "אבועלי" עוסק בהתנגדות לדפוסי שליטה גבריים ובהעצמה נשית. הדוברת בשיר פונה אל דמות גברית המתוארת כ"אבועלי", ביטוי סלנג המתייחס לגבר המתנהג כמאצ'ו או כאדם המאמין שהוא שולט בכל מצב. בשיר, דמות זו מוצגת כמיושנת וככזו שמעוררת לעג, והטקסט מעמיד מולה דמות נשית עצמאית, בוטחת בעצמה ואינה נכנעת לניסיונות שליטה או פטרונות רגשית.

## ביקורות
ביקורתו של יוסי חרסונסקי תיארה את השיר כיצירה המשלבת קלילות, חוצפה ומסר חברתי בשפה פופולרית, תוך שהיא משתלבת בז'אנר מתפתח של "פופ-טיקטוק נשי-מזרחי" בישראל. חרסונסקי כתב כי השיר מערבב בין פופ מזרחי, סלסולים וראפ, ונעשה בשפה ישירה ולעיתים פרובוקטיבית, כדי להציג קול נשי חזק המשתחרר ממבני שליטה גבריים. לדבריו, טוויק מגלמת דמות של אישה עצמאית המסרבת להתרפס או לקבל יחס מזלזל, כשהיא משתמשת בשפה עממית, לעיתים בוטה, אך בעלת עומק חברתי ופמיניסטי. הביקורת מדגישה את השימוש המכוון בסלנג ובדימויים פשוטים ככלי ליצירת ביטוי אותנטי של תרבות רחוב נשית, ואת הבחירה בשפה יומיומית כדרך לתקשר עם דור צעיר במרחב הדיגיטלי. חרסונסקי ראה בשיר ביטוי למוזיקה של זהות ותרבות צעירה, ולא לשירה פיוטית או אמנותית במובן המסורתי.

דודי פטימר מ"מעריב ראה ב"אבועלי" הצהרת כוונות ברורה של טוויק כאמנית מודעת לעצמה ולכיוונה האמנותי. לטענתו, השיר משלב קצב מזרחי עם ביטים חדים והשפעות ראפ, ויוצר אנרגיה ישירה ומידית. הוא תיאר את טוויק כמי ששולטת במרחב המוזיקלי שלה בביטחון ובנינוחות, ומצליחה לנוע בין עולמות שונים מבלי לאבד את זהותה הייחודית. פטימר הדגיש כי מאחורי הקלילות וההומור מסתתרת כתיבה חכמה שמעבירה מסרים של עצמאות נשית וביקורת על דפוסי זוגיות רעילים. הוא ראה בשיר ביטוי לתרבות נשית צעירה המשלבת עוצמה, מודעות חברתית והומור, וטען כי טוויק מצליחה לנסח אמירה תרבותית רחבה דרך מוזיקה פופולרית. לדבריו, "אבועלי" הוא ביטוי לתופעה תרבותית רחבה שבה אמניות צעירות משתמשות במוזיקה כפלטפורמה לדיון בזהות ובערך עצמי.

## מיקומי שיא

## הערות שוליים

קטגוריה:שירי 2025
קטגוריה:סינגלים מ-2025
קטגוריה:שירים בעברית
אנדרטת השואה בלובלין

**אנדרטת השואה בלובלין** (בפולנית: **Pomnik ku czci masowej eksterminacji ludności żydowskiej**, **Pomnik ofiar getta**) היא אנדרטה המנציחה את תושבי העיר היהודים שנהרגו ב. האנדרטה נחנכה בנובמבר 1963, ב"כיכר קורבנות הגטו".

## תיאור האנדרטה
האנדרטה עשויה מברונזה, וגובהה 4.2 מטר, ועל פניה ישנם קווי מתאר שלדמויות אנשים. מבנה האנדרטה בעל ארבע צדדים, המתקצרים כלפי מעלה ומסתיימים בחצי עיגול.

על גבי האנדרטה חרוטים בפולנית "W każdej garstce popiołu szukam swoich bliskich" וביידיש המילים "אִיך זוּך דִי טוֹיטֶע מיַינֶע, אִין יֶעדן בֶּערגְל אַש" (בתרגום לעברית: "בכל ערמת אֶפֶר אני מחפש את קרובי שמתו". הלקוחים משירו של יצחק קצנלסון, השיר על העם היהודי שנהרג. (המקור ביידיש: אִיך זוּך דִי טוֹיטֶע מיַינֶע, אִין יֶעדן מִיסְט, אִין יֶעדן בֶּערגְל אַש: זָאגְט מִיר וואוּ אִיר זֶענְט?)

על בסיס האנדרטה חרוטים שמות מחנות ההשמדה אליהם נשלחו יהודים מלובלין, בלז'ץ, סוביבור, טרבלינקה, מיידנק, טראווניקי, פוניאטובה, בודזין וזאמושץ.

בנוסף מופיע הכיתוב בפולנית וביידיש:

בתרגום לעברית:

## מיקום האנדרטה
עד לשנת 2006, מיקום האנדרטה היה בכיכר קורבנות הגטו (בפולנית: Plac Ofiar Getta), בין הרחובות לואברטובסקה (Luabrtowska) ושוויינטודוסקה (Świętoduska), שם היה בעבר כיכר השוק, שהפריד בין הגטו היהודי לשאר העיר.

בשנת 2006, האנדרטה הועברה לכיכר בפינת רחובות רדז'יווילובסקיה (Radziwiłłowskiej) ונייצאליה (Niecałej).

## היסטוריה
בשנת 2006 פרצה מחלוקת כאשר העירייה הציעה להעביר את האנדרטה למיקום אחר, מרוחק יותר ממרכז העיר, על מנת לפנות מקום לבניית חניון תת-קרקעי. לאחר מחאות מצד הקהילה היהודית בפולין, ויהודים יוצאי לובלין שגרים בארצות הברית, ומכתבים מחאה מאלי ויזל, ההיסטוריונית נחמה טק ילידת העיר, ועורך הדין אברהם פוקסמן, הוחלט כי האנדרטה תועבר למיקום זמני בזמן ביצוע הבנייה, ולאחר מכן תוחזר למיקומה המקורי ותשולב במבנה החדש. ההעברה הזמנית בוצעה, ומאז ינואר 2007, האנדרטה ניצבת ברחוב נייצאליה. הבנייה הייתה צפויה להימשך שלוש שנים, והאנדרטה הייתה אמורה לחזור בסביבות שנת 2010.

## ראו גם
* מחנה רחוב ליפובה
* גטו לובלין

## קישורים חיצוניים
* אנדרטה לזכר יהודי לובלין בתל אביב
* אנדרטה להשמדת האוכלוסייה היהודית כולל גם תמונות של האנדרטה 

## הערות שוליים

קטגוריה:יהדות לובלין
קטגוריה:פולין: אנדרטאות להנצחת השואה
קטגוריה:לובלין: מבנים
שבלול ג'אז

**שבלול ג'אז** הוא מועדון ג'אז הפועל בנמל תל אביב ומארח הופעות חיות של אמני ג'אז ישראלים ובינלאומיים**.** בשנת 2021 נכלל ברשימת מועדוני הג'אז המומלצים של המגזין הבינלאומי Downbeat.

## היסטוריה
### מועדון שבלול בדיזנגוף (1980–1990)
המועדון הוקם לראשונה ברחוב דיזנגוף בתחילת שנות ה-80 על ידי יוסי מזור. בתקופה זו שימש המקום להופעות מוזיקה חיה מסגנונות שונים ותרם להתפתחות חיי הלילה והמוזיקה בתל אביב.

### הפעילות בנמל תל אביב (2005–2019)
בשנת 2005 נפתח המועדון מחדש בנמל תל אביב (האנגר 13). המקום עוצב כחלל אינטימי המכיל כ-100 מקומות ישיבה, והתמקד באירוח הרכבי ג'אז קטנים וביצועי סולו.

### המעבר לרחוב קרליבך (2019 ואילך)
באוגוסט 2019 עבר המועדון למשכנו הנוכחי ברחוב קרליבך 23. המיקום החדש אפשר הגדלה של קיבולת הקהל ושדרוג מערכות הסאונד..

## פעילות מוזיקלית
המועדון מארח הופעות חיות מדי ערב, בדגש על סצנת הג'אז המקומית ואמנים בינלאומיים המבקרים בישראל. לצד ג'אז מסורתי (סווינג, ניו אורלינס), המועדון נותן במה לסגנונות משיקים כגון בלוז, ג'אז מודרני, רוק ומוזיקת אינדי. 

המופעים מתקיימים בחלל הופעות הכולל במה וישיבה סביב שולחנות. 

במועדון הופיעו לאורך השנים מוזיקאים ישראלים הפעילים גם בזירה הבינלאומית, בהם: עומר אביטל, אבישי כהן, אלון ניר, נתאי הרשקוביץ, ענת פורט, אלי דג'יברי, ענת כהן, גלעד הקסלמן, יוסי פיין

## ניהול
המועדון מנוהל כיום על ידי קבוצת שותפים ובהם משה אלון, איתן גוראל ואבי אנגל, שהצטרף לניהול בשנת 2016. מנהלי המועדון מגיעים מרקע ניהולי במגזרים עסקיים שונים, והובילו את המהלך להרחבת המועדון ומיקומו מחדש במרכז העיר.

## קישורים חיצוניים

* 
* 


## הערות שוליים

קטגוריה:ג'אז ישראלי
קטגוריה:תל אביב-יפו: מועדוני לילה
קטגוריה:תל אביב-יפו: תרבות
יאן דה פריס

**יאן דה פריס** (בהולנדית: **Jan de Vries**; 6 במאי 1923 – 8 באפריל 1994) היה חסיד אומות העולם מהולנד שהציל יהודים בתקופת השואה.

## פעילות בתקופת השואה להצלת יהודים
דה פריס היה בחור הולנדי צעיר בן 20 שהועסק כפקיד בחברה מסחרית בחרונינגן שבעליה היהודי היה ז'אק וולך. ב-1942 נדרשו הבעלים היהודים ועובדי החברה היהודים להירשם לשילוח. דה פריס החליט לפעול במהירות ולמצוא עבורם מקומות מסתור. הוא מצא באמסטרדם מקום מסתור לאשתו של ז'אק וולך ולבנם בנימין. כשגברה הסכנה ונאלצו לעזוב, דה פריס העביר אותם למקום מסתור חדש בפריסלנד לחווה של משפחת בורסמה. דה פריס סייע לז'אק וולך להימלט ממחנה וסטרבורק. הוא דאג לכך שנהג משאית יסיע את וולך אל מחוץ לשטח המחנה ומשם נמלטו השניים ברכיבה על אופניים שהכין מראש מחוץ למחנה עד למקום מסתור אצל משפחת בורסמה אשר הסתירה את אשתו ובנו. בנוסף סייע במציאת מקומות מסתור לבני משפחה נוספים של וולך. הוא עזר למרתה דה בר, אחותה של אשתו ולבעלה סלומון ישראלס מרוטרדם. בתחילת 1943 הצליח להשיג מסמכים מזויפים עבור סופיה גרונוולד דה בר ובעלה. כמו כן מצא מקום מסתור לפיליפ וולך אחיו של ז'אק ולאשתו ובנם. הוא סיפק לרוב בני משפחת וולך תעודות זהות מזויפות. דה פריס שימש גם כאיש קשר בין חברי המשפחה המורחבת של וולך – דה בר והשיג עבורם קופונים למזון ומדי פעם גם מעט כסף.

בסוף 1943 דה פריס נעצר על ידי הגרמנים, במהלך חיפוש ברכבת כשברשותו תעודות מזויפות ונלקח לחקירה. הוא הצליח להבריח מחוץ לכלא פתק שבו הודיע למשפחות היהודיות שלא הסגיר את מקום מחבואם לגרמנים. לאחר מכן נלקח למחנה ריכוז בגרמניה. ב-1945 הוא שוחרר כשהוא פצוע על ידי הכוחות האמריקאים.

## לאחר המלחמה
כאשר דה פריס חזר מגרמניה ז'אק וולך ואחיו פיליפ, אותם הציל, הציעו לו לעבוד אצלם כמוכר בעסק המשפחתי ששוקם. דה פריס עבד שם עד לפרישתו מסיבות בריאותיות.

## הכרה והנצחה
ב-7 ביולי 1986 הכיר יד ושם ביאן דה פריס כחסיד אומות העולם. טקסי הכרה נערכו בהאג וביד ושם בירושלים. בגן חסידי אומות העולם ביד ושם ניטע עץ לכבודו.

## קישורים חיצוניים
* 
* 
* 

## הערות שוליים

קטגוריה:הולנדים חסידי אומות העולם
קטגוריה:הולנדים שנולדו ב-1923
קטגוריה:הולנדים שנפטרו ב-1994
משפחת בורסמה

**יאן בורסמה** (בהולנדית: **Jan Boersma**; 8 במרץ 1891 – 29 באוקטובר 1981), אשתו **סיורדיה בורסמה (Sjoerdje Boersma**; 3 במרץ 1895 – 31 ביולי 1973), בנם **רינסה בורסמה** (**Rinse Boersma**; 13 ביולי 1919 – 21 במאי 1998) ואשתו **פרדריקה בורסמה (קור)** (**Frederika Boersma (Koer)**; 20 במרץ 1919 – 27 ביוני 1998) היו הולנדים שהוכרו כחסידי אומות העולם על הצלת יהודים בתקופת השואה.

## פעילות בתקופת השואה להצלת יהודים
יאן וסיורדיה היו זוג קלוויניסטים הולנדים אדוקים והתגוררו בחווה במחוז פריסלנד. הם האמינו שזו חובתם הדתית לעזור ליהודים בשעתם הקשה למרות הסיכון הרב הכרוך בכך. בני הזוג הסתירו יהודים בחווה שלהם מסוף שנת 1942.

ב-1943 הובא יהודי בשם ז'אק וולך לחווה של הזוג בורסמה על ידי יאן דה פריס, פעיל מחתרת הולנדי. וולך נמלט ממחנה וסטרבורק. אשתו ובנו הוסתרו אצל הזוג רינסה ופרדריקה בורסמה. רינסה היה בנם של יאן וסיורדיה, והתגורר עם אשתו פרדריקה בסמוך לחוות הוריו. כמה שבועות לאחר שז'אק הגיע לחווה הוא התאחד עם אשתו ובנו ועבר להסתתר יחד איתם אצל רינסה ופרדריקה.

במהלך שנות המלחמה הסתירה משפחת בורסמה בני משפחה נוספים ממשפחת וולך אשר הצליחו להימלט ממחנה וסטרבורק. יאן בורסמה העמיד את החווה לטובת פעילות ההצלה ואיפשר להשתמש במקום גם כבסיס אימונים לחברי מחתרת מקומיים. בקרבת החווה הוסתרה גם תחמושת.

בחורף, כשגבר הרעב, יאן שחט פרות מעדר החווה שלו, למרות האיסור על פי חוק, והסתיר את הבשר בקופסאות שהוברחו לאנשים רעבים באמסטרדם. כל היהודים שהוסתרו אצל משפחת בורסמה ניצלו ושרדו את השואה.

## לאחר המלחמה
משפחת בורסמה שמרה על קשר עם בני משפחת וולך גם לאחר המלחמה. במרץ 1971 בנימין וולך שלח מכתב לשגריר ישראל בהאג והעיד שמשפחתו ניצלה בזכות עזרתם של יאן בורסמה ובני משפחתו שהסתירו אותם בחווה עד לשחרור. אביו ז'אק וולך פנה בעצמו במכתב וביקש להכיר גם בבנו של יאן ובאשתו. במכתב ציין שהם היו נפלאים בתקופת המלחמה וגילו אומץ, ושכל זה נעשה תחת פיקוחו של אב המשפחה יאן בורסמה. אף על פי שבני משפחת בורסמה חיו בצמצום, הם דאגו שליהודים שהסתתרו אצלם לא יחסר דבר.

## הכרה והנצחה
ב-25 במאי 1971 הכיר יד ושם ביאן וסיורדיה בורסמה כחסידי אומות העולם. ב-7 ביולי 1986 הוכרו גם הבן רינסה בורסמה ואשתו פרדריקה בורסמה (קור). טקסים להענקת התעודה והמדליה התקיימו בהאג וגם ביד ושם בירושלים. בגן חסידי אומות העולם ניטע עץ לכבודם.

## קישורים חיצוניים
* 
* 
* 

## הערות שוליים

קטגוריה:הולנדים חסידי אומות העולם
קטגוריה:חסידי אומות העולם
פליקס (ראפר)

**פליקס יונגבוק לי** (נולד ב-15 בספטמבר 2000), המוכר כ**פליקס** (בקוריאנית: **필릭스**), הוא ראפר וזמר אוסטרלי הפועל בדרום קוריאה. הוא חבר בלהקת הבנים הדרום קוריאנית סטריי קידס, שהוקמה על ידי חברת JYP אנטרטיינמנט בשנת 2017.

בנוסף לפעילותו עם סטריי קידס, פליקס משמש כשגריר עולמי עבור לואי ויטון, שגריר רצון טוב עבור יוניסף קוריאה, ושגריר עולמי של רשת גונג צ'ה.

## ראשית חייו
פליקס יונגבוק לי נולד ב-15 בספטמבר 2000 בסבן הילס, סידני, אוסטרליה. הוא ממוצא קוריאני ויש לו שתי אחיות.

בילדותו, פליקס התאמן בטאקוונדו במשך שתים עשרה שנה, השיג חגורה שחורה וזכה, על פי הדיווחים, בכ-63 מדליות.

פליקס למד בבית הספר היסודי מטלה רוד ובמכללת סנט פטריק'ס מאריסט בסידני, לפני שגויס ברחוב לאודישן כמתאמן, ובהמשך חתם עם חברת התקליטים הדרום־קוריאנית JYP אנטרטיינמנט בגיל 17.

## קריירה
### 2017–הווה: סטריי קידס ופעילויות סולו
מ-17 באוקטובר עד 19 בדצמבר 2017, פליקס הופיע בתוכנית הישרדות של Mnet בשם Stray Kids, תוכנית שאפשרה לו בסופו של דבר להופיע כחבר בלהקת סטריי קידס.

פליקס הופיע לראשונה עם סטריי קידס ב-25 במרץ 2018, במהלך מופע הבכורה של הלהקה. ביום שלאחר מכן, פליקס יחד עם סטריי קידס הוציאו לאור את המיני-אלבום שלהם בשם *[[I Am Not]]* ואת הסינגל המוביל "District 9" איתו הופיעו במהלך מופע הבכורה.

#### הופעות סולו, הופעות אורח, ו-SKZ-Record/Player
מיולי 2019 ועד ינואר 2020 פליקס הנחה את תוכנית המוזיקה Pops in Seoul. ביוני 2022, פליקס השתתף בשיר "No Problem" של חברתו ללייבל נאיון מתוך המיני-אלבום הראשון שלה *[[Im Nayeon]]*. באוקטובר 2023, פליקס הופיע בתפקיד אורח בקליפ לסינגל הבכורה הקוריאני של להקת NiziU. בנובמבר 2024, הוא הופיע בשיר "Reawaker" של הזמרת היפנית ליסה.

שיר הסולו הראשון שלו, "Deep End", נכלל באלבום האוסף *[[SKZ-Replay]]* של להקת סטריי קידס בדצמבר 2022, ובמהלך סיבוב ההופעות של הלהקה ב-2023, הוא ביצע לראשונה את שירו שטרם יצא רשמית, "Rev It Up".

ב-3 באוקטובר 2025, פליקס, יחד עם חבריו ללהקה האן ו-I.N, הוציאו את השיר "Genie" כחלק מפסקול הסדרה המקורית של נטפליקס "Genie, Make a Wish".

## אמנותיות
יחד עם חבריו ללהקה, לינו והיונג'ין, פליקס הוא חלק מליין הריקוד הראשי של סטריי קידס, יחידת משנה המכונה על ידי הלהקה והן על ידי המעריצים בשם DanceRacha. פליקס ידוע בדיוק, באנרגיה ובכריזמה שהוא מביא לריקוד ולהופעות באופן כללי. כמו כן, הוא ידוע בקולו העמוק, שבו הוא משתדל להשתמש בצורה מיטבית בשירים של הלהקה.

## חיים אישיים
בפברואר 2022, פליקס אובחן עם פריצת דיסק בין-חולייתי, מה שיצר אתגרים עבורו בביצוע כוריאוגרפיות פיזיות תובעניות. עם זאת, הוא מתמיד בטיפולי פיזיותרפיה כדי להתגבר על המצב.

ב-15 בפברואר 2025, פליקס היה מעורב בתאונת דרכים שבתחילה דווחה כשבר בידו. עם זאת, מאוחר יותר הובהר כי מדובר בלחץ עצבי (עצב צבוט) ליד אזור פציעה מהילדות.

## דיסקוגרפיה
### שירים
#### כאמן ראשי

#### כאמן אורח

## קישורים חיצוניים

## הערות שוליים

קטגוריה:מוזיקאי קיי-פופ
קטגוריה:אמנים דרום קוריאנים הידועים בשם במה
קטגוריה:אוסטרלים שנולדו ב-2000
קטגוריה:דרום קוריאנים שנולדו ב-2000
טקס פרסי אוסקר ה-98

[ממוזער|298x298 פיקסלים|[קונאן או'בריאן, מנחה הטקס]]
**טקס פרסי האוסקר ה-98** מטעם האקדמיה האמריקאית לקולנוע (AMPAS) נערך לכבוד הסרטים הטובים ביותר של 2025, והתקיים בתיאטרון דולבי בהוליווד, לוס אנג'לס, קליפורניה, ב-15 במרץ 2026.

הטקס שודר בטלוויזיה בארצות הברית על ידי ABC. ג'ף רוסו ומייק סוויני שבו להפיק את הטקס בפעם השנייה, בעוד ראג' קאפור וקייטי מולן שימשו כמפיקים בפועל בפעם השלישית ברציפות. הקומיקאי קונאן או'בריאן הנחה את הטקס בפעם השנייה ברציפות, לאחר שהטקס בשנה הקודמת בהנחייתו השיג שיאי צפייה של חמש שנים.

המועמדויות לאוסקר פורסמו ב-22 בינואר 2026.

## מידע על הטקס
זו היתה השנה החמישית ברציפות בה הטקס התקיים בחודש מרץ.

לראשונה נדרשו חברי האקדמיה לצפות בכל הסרטים המועמדים בכל קטגוריה על מנת להשתתף בהצבעה הסופית לזוכים. לראשונה הוכנס נוסח המתייחס לשימוש במודלים של בינה מלאכותית יוצרת וכלים דיגיטליים אחרים, ונקבע כי השימוש בכלים אלו לא יסייע או יפגע בסיכויים להשגת מועמדות, וכל סניף ישפוט את ההישג תוך התחשבות במידה בה היה אדם בלב היצירה.

בשנה זו נוספה קטגוריית פרס חדשה לליהוק הטוב ביותר ("הישג בליהוק"). חברי האקדמיה ממחלקת הליהוק יבחרו בהצבעה מקדימה רשימה קצרה של 10 סרטים, ולפני ההצבעה על המועמדויות חברי סניף מנהל הליהוק יוזמנו למפגש בו יציגו המועמדים את עבודתם, כולל שאלות ותשובות עם המועמדים.

## זוכים ומועמדויות

## שיאני מועמדויות

## הערות שוליים

קטגוריה:טקסי פרס אוסקר
קטגוריה:2026 בארצות הברית
קטגוריה:פרסים קולנועיים משנת 2025
יעקב חי כהן

**יעקב חי כהן** (נולד ב־16 בינואר 1971), המוכר גם בשם **קובי כהן**, הוא קצין משטרה ישראלי בדימוס בדרגת תת-ניצב, אשר שירת במשטרת ישראל במשך כשלושה עשורים. במהלך שירותו מילא שורת תפקידי פיקוד וניהול ובכלל זה פיקוד על תחנות משטרה במחוז ירושלים ופיקוד על מרחב אילת, לצד תפקידי מטה וארגון בתחומי הלוגיסטיקה וההדרכה.

## ביוגרפיה
כהן נולד וגדל בירושלים.
בשנים 1989–1992 שירת בצה"ל כלוחם בסיירת דוכיפת. לאחר מכן עבר קורס קצינים ושירת כקצין מבצעים במטה.

### שירות במשטרה
בשנת 1994 התגייס למשטרת ישראל. בשנים 2003–2007 שירת כמפקד תחנת שפט במחוז ירושלים.

בשנים 2009–2011 שירת כמפקד תחנת בית שמש במחוז ירושלים.

בשנים 2013–2016 שירת כמפקד מרחב אילת במחוז הדרומי.

בשנים 2016–2018 שירת כסגן מפקד המכללה הלאומית לשוטרים וכמדריך הראשי של הארגון.

בשנים 2018–2021 שירת כסגן ראש אגף תמיכה לוגיסטית וראש החטיבה הלוגיסטית של משטרת ישראל.

### לאחר פרישתו מהמשטרה
לאחר פרישתו ממשטרת ישראל עוסק כהן בייעוץ וליווי בתחומי ניהול ומנהיגות וכן בייעוץ עסקי לחברות ועסקים עם כשלים. בנוסף, הוא פועל כמטפל פרא־רפואי בתחום גוף–נפש. הוא מועמד לכנסת ה-26 מטעם מפלגת חופש כלכלי.

### חיים אישיים
כהן נשוי ואב לשלושה ילדים. הוא בעל תואר ראשון במדעי החברה ותואר שני במנהל עסקים.

## קישורים חיצוניים
* "מרבית שנותיי במשטרה כוונו לרגע הזה", יום יום אילת, 30 באוגוסט 2013

## הערות שוליים

קטגוריה:תתי-ניצבים במשטרת ישראל
קטגוריה:ישראלים שנולדו ב-1971